CELEX: 32020D1368
Language: hu
Date: 2020-10-01 00:00:00
Title: A Tanács (KKBP) 2020/1368 határozata (2020. október 1.) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról

1.10.2020   
               
               
                  HU
               
               
                  Az Európai Unió Hivatalos Lapja
               
               
                  L 318/5
               
            
         A TANÁCS (KKBP) 2020/1368 HATÁROZATA
         (2020. október 1.)
         az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2014. március 17-én elfogadta a 2014/145/KKBP határozatot (1).
                  
               
                     (2)
                  
                  
                     Vlagyimir Putyin, az Oroszországi Föderáció elnöke 2019. december 23-án bejelentette egy, a Kercsi-szoroson átívelő vasúti híd megnyitását, ami annak a szélesebb körű projektnek a végrehajtásába illeszkedik, amelynek célja a jogellenesen annektált Krím félsziget és Oroszország vasúti infrastruktúrájának összekötése.
                  
               
                     (3)
                  
                  
                     Az Unió nem ismeri el a Krím és Szevasztopol Oroszországi Föderáció általi jogellenes annektálását. A hídnak és az azt a már meglévő közelekedési infrastruktúrával összekapcsoló vasúti síneknek a megépítése azt a célt szolgálja, hogy megszilárdítsa a jogellenesen annektált Krímnek és Szevasztopolnak az Oroszországi Föderáció általi ellenőrzését, valamint hogy még jobban elszigetelje a félszigetet Ukrajnától.
                  
               
                     (4)
                  
                  
                     A Tanács úgy véli, hogy négy szervezetet és két személyt fel kell venni a korlátozó intézkedések hatálya alá tartozó személyeknek, szervezeteknek és szerveknek a 2014/145/KKBP határozat mellékletében foglalt jegyzékébe az Oroszországot a jogellenesen annektált Krím félszigettel összekötő vasúti infrastruktúra megtervezésében, építésében és használatában betöltött szerepük miatt.
                  
               
                     (5)
                  
                  
                     A 2014/145/KKBP határozat mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az e határozat mellékletében felsorolt személyeket és szervezeteket fel kell venni a 2014/145/KKBP határozat mellékletében foglalt jegyzékbe.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2020. október 1-jén.
            
               
                  a Tanács részéről
               
               
                  az elnök
               
               M. ROTH
            
         
         
            (1)  A Tanács 2014/145/KKBP határozata (2014. március 17.) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről (HL L 78., 2014.3.17., 16. o.).
      
      
         
            MELLÉKLET
            A korlátozó intézkedések hatálya alá tartozó személyeknek, szervezeteknek és szerveknek a 2014/145/KKBP határozat mellékletében foglalt jegyzéke a következő személyekkel és szervezetekkel egészül ki:
            Személyek
            
               
                            
                        
                        
                           Név
                        
                        
                           Azonosító adatok
                        
                        
                           Indokolás
                        
                        
                           A jegyzékbe vétel dátuma
                        
                     
                           „191.
                        
                        
                           Alexander Nikolaevich GANOV
                           (Александр Николаевич ГАНОВ)
                        
                        
                           Nem: férfi
                           Születési idő: 1974.10.24.
                           Születési hely: Voronezh (Russian Federation)
                        
                        
                           Az Oroszország és a jogellenesen annektált Krím félsziget között vasúti szolgáltatást üzemeltető JSC TC Grand Service Express főigazgatója. Támogatja tehát a jogellenesen annektált Krím félsziget egyesítését az Oroszországi Föderációval, ami pedig még jobban aláássa Ukrajna területi integritását, szuverenitását és függetlenségét.
                        
                        
                           2020.10.1.
                        
                     
                           192.
                        
                        
                           Leonid Kronidovich RYZHENKIN
                           (Леонид Кронидович РЫЖЕНЬКИН)
                        
                        
                           Neme: férfi
                           Születési idő: 1967.11.10.
                           Születési hely: nem ismert
                           Útlevélszám: 722706177 (2015-ben)
                        
                        
                           A Stroigazmontazh (SGM) infrastruktúraprojektekért felelős főigazgató-helyettese, aki 2015 óta a Kercsi-szoroson átívelő, Oroszországot a jogellenesen annektált Krím félszigettel összekötő híd (annak a vasúti részét is beleértve) építését felügyelte. Támogatja tehát a jogellenesen annektált Krím félsziget egyesítését az Oroszországi Föderációval, ami pedig még jobban aláássa Ukrajna területi integritását, szuverenitását és függetlenségét.
                        
                        
                           2020.10.1.
                        
                     Szervezetek
               
                            
                        
                        
                           Név
                        
                        
                           Azonosító adatok
                        
                        
                           Indokolás
                        
                        
                           A jegyzékbe vétel dátuma
                        
                     
                           48.
                        
                        
                           Joint-stock company „Lenpromtransproyekt” (АО «Ленпромтранспроект») (Lenpromtransproyekt részvénytársaság)
                        
                        
                           Cím: Kondrat’yevskiy Prospekt, 15, building 5/1, 223 St. Petersburg 195197, Russian Federation
                           Cégjegyzékszám (OGRN): 1027809210054
                           Adószám (INN): 7825064262
                           Honlap: https://lptp.ru/
                           E-mail: ptp@sp.ru
                        
                        
                           A Joint-stock company Lenpromtransproyekt (Lenpromtransproyekt részvénytársaság) részt vett a jogellenesen annektált Krím félsziget és Oroszország vasúti infrastruktúrájának összekötését célzó projektben azzal, hogy megtervezte a Kercsi-szoroson átívelő hídhoz csatlakozó vasúti pályát, valamint műszaki vezetőként járt el az Oroszországot a jogellenesen annektált Krím félszigettel összekötő híd építése során. A vállalkozás tehát támogatja a jogellenesen annektált Krím félsziget egyesítését az Oroszországi Föderációval, ami pedig még jobban aláássa Ukrajna területi integritását, szuverenitását és függetlenségét.
                        
                        
                           2020.10.1.
                        
                     
                           49.
                        
                        
                           Joint-stock company „The Berkakit-Tommot-Yakutsk Railway Line’s Construction Directorate” (АО «Дирекция по строительству железной дороги Беркакит-Томмот-Якутск») (A Berkakit–Tommot–Jakutszk vasútvonal építésügyi igazgatósága részvénytársaság)
                        
                        
                           Cím: Mayakovskogo St. 14, city of Aldan 678900, Aldansky District, Russian Federation
                           Cégjegyzékszám (OGRN): 1121402000213
                           Adószám (INN): 1402015986
                           Honlap: https://dsgd.ru/
                           E-mail: info@dsgd.ru gmn@dsgd.ru
                        
                        
                           A Joint-stock company The Berkakit-Tommot-Yakutsk Railway Line’s Construction Directorate (Berkakit–Tommot–Jakutszk vasútvonal építésügyi igazgatósága részvénytársaság) részt vett a jogellenesen annektált Krím félsziget és Oroszország vasúti infrastruktúrájának összekötését célzó projektben azzal, hogy mérnöki szolgáltatásokat nyújtott a Kercsi-szoroson átívelő, Oroszországot a jogellenesen annektált Krím félszigettel összekötő hídhoz csatlakozó vasúti pálya építése során. A vállalkozás tehát támogatja a jogellenesen annektált Krím félsziget egyesítését az Oroszországi Föderációval, ami pedig még jobban aláássa Ukrajna területi integritását, szuverenitását és függetlenségét.
                        
                        
                           2020.10.1.
                        
                     
                           50.
                        
                        
                           Federal State Unitary Enterprise „Crimea Railway” (Федеральное государственное унитарное предприятие «Крымская железная дорога») („Krími Vasutak” szövetségi állami vállalat)
                        
                        
                           Cím: 34 Pavlenko St., Simferopol 95006, Ukraine
                           Cégjegyzékszám (OGRN): 1159102022738
                           Adószám (INN): 9102157783
                           Honlap: https://crimearw.ru
                           E-mail: ngkkjd@mail.ru
                        
                        
                           A Federal State Unitary Enterprise Crimea Railway („Krími Vasutak” szövetségi állami vállalat) részt vett a jogellenesen annektált Krím félsziget és Oroszország vasúti infrastruktúrájának összekötését célzó projektben azzal, hogy tulajdonosa és üzemeltetője a Kercsi-szoroson átívelő, Oroszországot a jogellenesen annektált Krím félszigettel összekötő hídon futó vasúti vágányoknak. A vállalkozás tehát támogatja a jogellenesen annektált Krím félsziget egyesítését az Oroszországi Föderációval, ami pedig még jobban aláássa Ukrajna területi integritását, szuverenitását és függetlenségét.
                        
                        
                           2020.10.1.
                        
                     
                           51.
                        
                        
                           First Crimean Insurance Company
                           (Крымская первая страховая компания) (Első Krími Biztosítótársaság)
                        
                        
                           Cím: Butakova Ln, 4, Sevastopol, Ukraine
                           Cégjegyzékszám (OGRN): 1149102007933
                           Adószám (INN): 9102006047
                           Honlap: https://kpsk-ins.ru/about
                           E-mail: info@kspk-ins.ru
                        
                        
                           A First Crimean Insurance Company (Első Krími Biztosítótársaság) részt vett a jogellenesen annektált Krím félsziget és Oroszország vasúti infrastruktúrájának összekötését célzó projektben azzal, hogy biztosítási szolgáltatásokat nyújtott a Kercsi-szoroson átívelő híd építéséhez. A vállalkozás tehát támogatja a jogellenesen annektált Krím félsziget egyesítését az Oroszországi Föderációval, ami pedig még jobban aláássa Ukrajna területi integritását, szuverenitását és függetlenségét.
                        
                        
                           2020.10.1.”